Нұр-Сұлтан қаласы город Нур-Султан

**«Мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2015 жылғы   
11 желтоқсандағы № 648 бұйрығына өзгерістер енгізу туралы**

**БҰЙЫРАМЫН:**

1. «Мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2015 жылғы 11 желтоқсандағы   
№ 648 бұйрығына (Қазақстан Республикасы Нормативтік құқықтық актілерінің мемлекеттік тізімінде № 12590 болып тіркелген, «Әділет» ақпараттық-құқықтық жүйесінде 2015 жылғы 31 желтоқсанда жарияланған) мынадай өзгерістер енгізілсін:

көрсетілген бұйрықпен бекітілген Мемлекеттік сатып алуды жүзеге асыру қағидаларында (бұдан әрі - Қағидалар):

426-тармақ мынадай редакцияда жазылсын:

«426. Тауарларды жеткізу кезінде мемлекеттік сатып алу туралы шартты орындау мынадай ретпен:

1) жүкқұжаттың түпнұсқасын ұсына отырып, тауарды межелі жерге жеткізу;

2) өнім берушінің тауарды жеткізу фактісін растайтын жүкқұжаттың электрондық көшірмесін тіркей отырып, веб-портал арқылы тауарды қабылдап алу-беру актісін ресімдеуі;

3) тапсырыс берушінің тауарды қабылдауы;

4) Қазақстан Республикасы Премьер-Министрінің Бірінші орынбасары - Қазақстан Республикасы Қаржы министрінің 2019 жылғы 22 сәуірдегі   
№ 370 бұйрығымен бекітілген Нормативтік құқықтық актілерді мемлекеттік тіркеу тізілімінде № 18583 болып тіркелген Электрондық шот-фактуралардың ақпараттық жүйесінде шот-фактураны электронды нысанда жазып беру қағидаларына және оның нысандарына (бұдан әрі – Электрондық шот-фактуралардың ақпараттық жүйесінде шот-фактураны электронды нысанда жазып беру қағидалары) сәйкес электрондық шот-фактуралардың ақпараттық жүйесі арқылы жазып берілген электрондық шот-фактураны ресімдеу;

5) тапсырыс берушінің жеткізілген тауар үшін ақы төлеуі жүзеге асырылады.

Осы тармақтың 1) және 2) тармақшаларының талаптары электр және жылу энергиясын жеткізуге байланысты мемлекеттік сатып алу туралы шарттарға қолданылмайды.»;

Конкурстық құжаттамаға 1-1, 1-2, 1-3, 1-4-қосымшалар осы бұйрыққа   
1, 2, 3 және 4-қосымшаларға сәйкес жаңа редакцияда жазылсын;

конкурстық құжаттамаға 5, 5-1, 6 және 7-қосымшалар осы бұйрыққа   
5, 6, 7 және 8-қосымшаларға сәйкес жаңа редакцияда жазылсын.

2. Қазақстан Республикасы Қаржы министрлігінің Мемлекеттік сатып алу және квазимемлекеттік секторының сатып алу әдіснамасы департаменті заңнамада белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрықты Қазақстан Республикасы Қаржы министрлігінің интернет-ресурсында орналастыруды;

3) Осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және   
2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрық 2020 жылғы 1 қазаннан бастап қолданысқа енгізіледі және ресми жариялануға жатады.

|  |  |  |
| --- | --- | --- |
| **Қазақстан Республикасының Қаржы министрі** |  | **Е. Жамаубаев** |

Результаты согласования

Министерство финансов РК - директор Департамента Мурат Бухарбаевич Адилханов, 25.09.2020 18:08:36, положительный результат проверки ЭЦП

Министерство юстиции РК - Вице-министр Наталья Виссарионовна Пан, 29.09.2020 11:24:45, положительный результат проверки ЭЦП

Результаты подписания

ҚР Қаржы министрлігі - Қазақстан Республикасының Қаржы министрі Е. Жамаубаев, 29.09.2020 14:35:23, положительный результат проверки ЭЦП